Document ID: 32008D0787

KOMMISSIONENS AFGØRELSE
af 3. oktober 2008
om ændring af afgørelse 2006/410/EF om fastsættelse af de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 stilles til rådighed for Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL)
(2008/787/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 12, stk. 2 og 3, og
ud fra følgende betragtninger:
(1)
Kommissionens afgørelse 2006/410/EF (2) fastsætter de beløb, der i henhold til artikel 10, stk. 2, artikel 143d og artikel 143e i Rådets forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere (3) og artikel 4, stk. 1, i Rådets forordning (EF) nr. 378/2007 (4) om regler for frivillig graduering af direkte betalinger som fastsat i forordning (EF) nr. 1782/2003 stilles til rådighed for ELFUL, og den nettosaldo, der er til rådighed for udgifterne under EGFL.
(2)
Beregningen af beløbet i henhold til artikel 10, stk. 2, i forordning (EF) nr. 1782/2003 er blevet ændret. Det skyldes stigninger i beløbene på grund af graduering og revision af de yderligere støttebeløb, der ydes i overensstemmelse med artikel 12, stk. 1, i forordning (EF) nr. 1782/2003.
(3)
Kommissionens afgørelse 2008/788/EF (5) fastsætter nettobeløbene, som fremkommer efter anvendelsen af frivillig graduering i Portugal for årene 2009-2012, i overensstemmelse med artikel 4, stk. 1, i forordning (EF) nr. 378/2007.
(4)
Artikel 23, stk. 2, i Rådets forordning (EF) nr. 479/2008 af 29. april 2008 om den fælles markedsordning for vin, om ændring af forordning (EF) nr. 1493/1999, (EF) nr. 1782/2003, (EF) nr. 1290/2005 og (EF) nr. 3/2008 og om ophævelse af forordning (EØF) nr. 2392/86 og (EF) nr. 1493/1999 (6) fastsætter beløbene for de supplerende fællesskabsmidler til foranstaltninger i vinproducerende områder i medfør af Rådets forordning (EF) nr. 1698/2005 af 20. september 2005 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (7).
(5)
Afgørelse 2006/410/EF bør derfor ændres -
TRUFFET FØLGENDE AFGØRELSE:
Eneste artikel 1
I afgørelse 2006/410/EF foretages følgende ændringer:
1)
Titlen affattes således:
2)
Den eneste artikel affattes således:
»Eneste artikel
De beløb, der stilles til rådighed for Den Europæiske Landbrugsfond for Udvikling af Landdistrikterne (ELFUL) for regnskabsårene 2007-2013 i henhold til artikel 10, stk. 2, artikel 143d og artikel 143e i forordning (EF) nr. 1782/2003, artikel 4, stk. 1, i forordning (EF) nr. 378/2007 og artikel 23, stk. 2, i forordning (EF) nr. 479/2008, samt de nettobeløb, der stilles til rådighed for Den Europæiske Garantifond for Landbruget (EGFL), fastsættes i bilaget til denne afgørelse.«
(3)
Bilaget affattes som angivet i bilaget til denne beslutning.
Udfærdiget i Bruxelles, den 3. oktober 2008.

Labels: 15
19